રાત્રે દીક્ષિતનો કૉલ આવ્યો અને વૃદ્ધિ બોલી, સૉરી દીક્ષિત આજે સવારે કૉલેજ હતી તો તારો કૉલ રિસીવ ન કરી શકી ! દીક્ષિતે કહ્યું, ડોન્ટ વરી વૃદ્ધિ ! વૃદ્ધિએ કહ્યું, તારું સ્ટડી કેવું ચાલે છે ? દીક્ષિતે કહ્યું, એકદમ મસ્ત…! ત્યાં કેવું ચાલે છે બધુ ? વૃદ્ધિએ કહ્યું, પેલા ચાલતું હતું એવું જ ચાલે છે. દીક્ષિત અને વૃદ્ધિ મોડી રાત સુધી વાતો કરતાં રહ્યા અને બન્ને એકબીજાથી ખૂબ જ ખુશ હતાં. બીજા દિવસે કૉલેજમાં સિનિયરની ફેરવેલ પાર્ટી હતી અને વૃદ્ધિ તૈયાર થઈને કૉલેજ ગઈ ! સાંજ સુધી કૉલેજ હતી અને સાંજે પાર્ટી હતી તો બધા પાર્ટી માટે એકદમ તૈયાર હતાં. અંકિત અને વૃદ્ધિ બન્ને સાથે ફરતાં હતા અને બંને એ સાથે ડિનર લીધું અને અંકિતે વૃદ્ધિને કહ્યું, તું મારી સાથે ડાન્સ કરીશ ? વૃદ્ધિએ સ્મિત આપ્યું અને અંકિત વૃદ્ધિને ખેંચીને ડાન્સ કરવા લાગ્યો ! વૃદ્ધિ કંઈ પણ વિચાર્યા વગર અંકિત સાથે ડાન્સ કરવા લાગી. રાતના દસ વાગ્યે અંકિત પોતાના બાઇક પર વૃદ્ધિને ઘરે છોડી ગયો. વૃદ્ધિ અને અંકિત જ્યારે ડાન્સ કરતાં હતાં ત્યારે દીક્ષિતના ચાર ફૉન આવી ગયા હતા પણ વૃદ્ધિએ એને એક પણ ફૉન ન કર્યો. દીક્ષિતને વૃદ્ધિની ચિંતા થઈ અને તે પાછો આવવા દિલ્હીથી નીકળી ગયો. વૃદ્ધિ બીજા દિવસે કોલેજ ગઈ અને રોજિંદા સમય પ્રમાણે એ અને અંકિત સાથે બેઠા હતાં. વૃદ્ધિને ખબર પણ નહોતી કે દીક્ષિત પાછો આવી ગયો છે. અંકિતે કહ્યું, વૃદ્ધિ આજે સાંજે પાંચ વાગ્યે ફ્રી હોય તો બાજુના ગાર્ડનમાં બેસીએ. વૃદ્ધિએ કહ્યું, હા…. ફ્રી જ છું. વૃદ્ધિ અને અંકિત વાત કરવામાં મશગુલ હતા અને દીક્ષિત એના ઘરે પહોંચી ગયો હતો અને ફ્રેશ થઈને વૃદ્ધિના ઘરે જવા રવાના થવાનો હતો. વૃદ્ધિ ઘરે પહોંચીને અને જમીને અંકિત સાથે એના બાઇકમાં બેઠી અને ગાર્ડનમાં ગયા. બન્ને ત્યાં બેઠા બેઠા વાતો કરતા હતા. આ સમયે દીક્ષિત વૃદ્ધિના ઘરે પહોંચ્યો અને કહ્યું, આંટી વૃદ્ધિ ક્યાં છે ? વૃદ્ધિના મમ્મીએ કહ્યું, બેટા દીક્ષિત તું આવી ગયો, વૃદ્ધિ કૉલેજના બાજુના ગાર્ડનમાં ગઈ છે ! દીક્ષિત પણ ગાર્ડન તરફ ગયો.